Osnovno šolo je obiskoval v rodnem Velenju in v Šoštanju. Pomanjkanje denarja in začetek druge svetovne vojne je botrovalo da šolanja ni nadaljeval, ampak se je zaposlil v Premogovniku Velenje. Zaradi preganjanja s strani okupatorja je leta 1942 odšel v Gradec in se vpisal na inženirsko šolo. Po zaključenem prvem semestru je bil mobiliziran v okupatorjevo vojsko in poslan na urjenje na Tirolsko in nato na zahodno fronto v francosko vasico Ko je leta 1944 prišlo do izkrcanja zaveznikov v Normandiji, mu je uspel prebeg k zaveznikom. V vojnem ujetništvu na Škotskem se je opredelil za NOV in bil po kratkih pripravah kot član V. Prekomorske brigade poslan v Jugoslavijo. Sodeloval je v bojih te brigade vse do njene razpustitve, ko so ga dodelili kot vojnega dopisnika štabu VII. korpusa.